ตปท.ทิ้งหุ้นอีกไม่มาก
ตลาดปลอบนักลงทุนอย่าตกใจเงินต่างชาติถล่ม คาดเหลือขายเพียง 1 หมื่นล้าน หลังหักบิ๊กล็อตเฉียด 5 หมื่นล้าน ถือยาว
19 ส.ค. 2554

ตลาดปลอบนักลงทุนอย่าตกใจเงินต่างชาติถล่ม คาดเหลือขายเพียง 1 หมื่นล้าน หลังหักบิ๊กล็อตเฉียด 5 หมื่นล้าน ถือยาว
นายชนิตร ชาญชัยณรงค์ผู้ช่วยผู้จัดการสายงานการตลาดศูนย์ระดมทุน และผู้จัดการตลาดหลักทรัพย์เอ็มเอไอ (mai) เปิดเผยว่า นักลงทุนทุนต่างชาติที่เข้ามาซื้อสุทธิในรอบวันที่ 16 มิ.ย. 2553 -5 ม.ค. 2554 ซึ่งมีมูลค่ารวม 1 แสนล้านบาทนั้นคงเหลือขายออกอีกไม่มากนัก หลังหักยอดซื้อสุทธิผ่านรายการใหญ่ (บิ๊กล็อต) คือ บริษัท ปตท.เคมิคอล (PTTCH) บริษัทผลิตไฟฟ้าราชบุรีโฮลดิ้ง (RATCH) บริษัท พฤกษา เรียลเอสเตท (PS) และบริษัท บีอีซี เวิลด์ (BEC) ที่มีมูลค่ารวมกว่า 4.7 หมื่นล้านบาท ซึ่งเป็นเงินลงทุนระยะยาว จึงคิดว่าเงินก้อนนี้น่าจะไม่ถูกขายออกไปรอบนี้
“ผมไม่อยากให้นักลงทุนกังวลมาก เพราะหุ้นที่ต่างชาติจะขายได้ไม่ใช่ตัวเลขแสนล้านบาท และหากหักยอดขายสุทธิในปีนี้ประมาณ 3 หมื่นล้านบาท ก็น่าจะเหลือขายออกได้เพียงกว่าหมื่นล้านบาทเท่านั้น”
อย่างไรก็ตาม ตอนเงินต่างชาติเข้ามาซื้อรอบก่อนส่งผลให้หุ้นใน SET 50 ปรับตัวขึ้น 38% แต่เพิ่งลดลงไปเพียง 9% และหุ้น SET 51100 ก็บวกไป 47% แต่ช่วงขายรอบนี้ติดลบไป 7% 
สำหรับหุ้นที่อยู่นอก SET 100 ซึ่งมีอยู่ 340 บริษัท บวก 32% แต่ติดลบเพียง 3% ซึ่งสะท้อนว่าหุ้นกลุ่มนี้ไม่ได้รับผลกระทบมากจากการขายของต่างชาติ 
“หุ้นบางกลุ่มลดลงมากเกินไป เช่น อุตสาหกรรมอาหาร ที่บวกไป 33% แต่ในเวลาสั้นๆ ลดลงถึง 6% ทั้งที่ต่างชาติกังวลเรื่องเงินเฟ้อ แต่ธุรกิจอาหารจะได้รับผลบวกจากเงินเฟ้อมากกว่า” นายชนิตร กล่าว 
ด้านตลาดหุ้น วันที่ 25 ม.ค. ดัชนีเหวี่ยงขึ้นลงแรง วันเดียว 22 จุด จากระดับสูงสุด 972 จุด เทียบกับลงไปลึกแตะระดับ 950 จุด และสุดท้ายปิดที่ 959.17 จุด ลดลง 4.51 จุด โดยต่างชาติพลิกมาซื้อสุทธิ607 ล้านบาท และซื้อตราสารหนี้ถึง 5,809 ล้านบาท แต่สถาบันในประเทศกระหน่ำทิ้งหุ้น 3,271 ล้านบาท ขณะที่เงินบาทอ่อนลงเล็กน้อย
บริษัทหลักทรัพย์ (บล.) เครดิตสวิส แนะนำให้ซื้อหุ้นไทย โดยเชื่อว่าราคาหุ้นที่ปรับตัวลดลงประมาณ 7% เป็นโอกาสในการซื้อของถูก 
ทั้งนี้ แนะนำซื้อหุ้นใหญ่ในกลุ่มอสังหาริมทรัพย์ ธนาคาร ท่องเที่ยว ทั้งธนาคารไทยพาณิชย์ (SCB) กสิกรไทย (KBANK) บริษัท เอเชี่ยนพร็อพเพอร์ตี้ ดีเวลลอปเม้นท์ (AP) บริษัท แอล.พี.เอ็น.ดีเวลลอปเมนท์ (LPN) บริษัท การบินไทย (THAI) และบริษัท ไทยออยล์ (TOP)
บล.ยูบีเอส ชอบหุ้น KBANK ธนาคารกรุงเทพ (BBL) และธนาคารกรุงศรีอยุธยา (BAY) ภายหลังกำไรสุทธิ ปี 2553 ออกมาดี 
ผู้บริหารบริษัทหลักทรัพย์ เคทีซีมิโก้ กล่าวว่า หุ้นปรับตัวลงทั่วกระดาน ไม่ได้ลงเฉพาะตัวใดตัวหนึ่ง หากลงมา 2030% จะถูกเรียกเงินมาเติมทันที แต่รอบนี้ปัญหายังไม่เกิด คาดว่าหากลงไปต่ำกว่า 900 จุด จะเริ่มเรียกเงินมาเติม กระทั่งบังคับขายในที่สุด 
ขณะที่ผู้บริหาร บล.คันทรี่ กรุ๊ป กล่าวว่า บริษัทดูแลการเล่นมาร์จินที่เข้มงวดกว่าเกณฑ์ตลาด ฉะนั้นไม่ต้องรอถึงเกณฑ์ก็เรียกลูกค้านำเงินมาวาง ไม่รอให้ความเสียหายเกิดขึ้น
บริษัท ไทยพลาสติกและเคมีภัณฑ์ (TPC) ประกาศจ่ายเงินปันผลหุ้นละ 0.90 บาท คิดเป็นผลตอบแทน 3.6% และบริษัท น้ำตาลขอนแก่น (KSL) แจก 0.10 บาท